Ghost of Yōtei

Ghost of Yōtei 2025ean Sucker Punch Productions estatubatuar enpresak garaturiko eta Sony Interactive Entertainmentek banaturiko abenturazko bideo-jokoa da. Jokalariek mundu ireki bat dute esploratzeko eta protagonista, Yōtei inguruko eskualdean 1603an, Atsu ainu jatorriko  arnegaria da. Jokoa PlayStation 5 kontsolarako 2025eko urriaren 2an kaleratu zuten.

 Sinopsia 
Ghost of Yōteik «babesgabearen mendekua» du argumentua, Erika Ishiik antzezturiko Atsu protagonista izanda. Istorioa 1603. urtean gertatzen da, lehen jokoaren gertaeren ondoren, Yōtei mendiaren eskualdean, Japoniako Hokkaidō uhartean.

 Garapena 
Sucker Punch Productionseko garapen taldeak askotan bisitatu zuen Japoniako iparraldea. Jason Connell zuzendari sortzailea Yōtei mendiaren edertasunarekin liluratuta geratu zen, ordu luzez hari begira. Natura-soinuak grabatu zituzten Shiretoko Parke Nazionalean egindako bisitan. Nate Fox zuzendari sortzaileak Ghost of Tsushimaren sekuelak honen elementu nagusiak mantentzea nahi zuen: «jokalaria Japonia feudalaren maitasun eta edertasunera eramanez». Garatzaileek nabarmendu zuten jokalariek kontrol handiagoa izango zutela narratiba eta hautuen gainean, Ghost of Tushsimarekin alderatuta.

2024ko irailaren 24ko Sony State of Play konferentzian iragarri zuten lehen aldiz jokoa.

 Harrera 
Ghost of Yōteik gehienbat kritika positiboak jaso zituen prentsa espezializatuaren eskutik, eta batez besteko kalifikazioa 87koa izan zen 103 analisitik aurrera.

Bere analisian, Vandalek jokoaren hainbat alde goraipatu zituen bere aurrekoarekiko, hala nola bere mundu irekia, «Ghost of Tsushiman izan genuenarekiko aurrerapauso irmoa» zela esanez. Hedabideak Atsuren istorioaren ikuspegi lineala ere kritikatu zuen, garatzaileen promesekin kontrastatuz, jokalariari narratibaren kontrola emango zion esperientzia askeago bat emateari buruz.

 Erreferentziak 

 Kanpo estekak 

Kategoria:Ameriketako Estatu Batuetan garatutako bideojokoak
Kategoria:Ekintza bideojokoak
Kategoria:PlayStation 5erako jokoak
Kategoria:Mundu irekiko bideojokoak
Kategoria:Jokalari bakarreko bideojokoak